’ Yompor ñeñt̃ pue'ntaño'tsen c̈hocmach e'ñe cohuenare' es apa'yeney ñerra'm esempo es yenamueñ . Ñapa' amach aña apuenye ñeñt̃ ama cohuenaye' yenteno ya . Ama't sa ñeñt̃es arromñat̃es atet̃ sepeñ sam̃a sechemer , e'ñech cohuen es sapueñ ñerra'm esempo es enamuenes . Atet̃ ñerra'm allempo pa'chporrñot̃ es enamuenes , o'ch enamas mam ñeñt̃cha' rra' , sapa' ama't puesheñarrot̃esapa' amach aña sapueñeña sechemer mapue' ñeñt̃ ama arrapahuoyaye . Amapa' ñerra'm cac enamuenes sañapa' ama't puesheñarrot̃esapa' amach aña sapueñeña sechemer shechep̃ ñeñt̃ atarr amueroc̈htatañ . Ñeñt̃o'marña sa ama't arromñat̃es ama't ñam̃a atsrre'mñat̃es sapa' e'ñe señoteñ apa'yese' sechemeresha' e'ñe cohuenare' . Añña ñeñt̃ Seyomporer sepen sam̃a ñeñt̃ pue'ntaño'tsen elloña ñapa' e'ñe eñoteñ att̃o e'ñe cohuenare' es apa'yenes sam̃a ñeñt̃es es enamuene' .
